Diari Oficial de la Generalitat Valenciana


Sumari del DOGV 8836, del 16-06-2020 (2020/4483)

RESOLUCIÓ de 12 de juny de 2020, del conseller d'Economia Sostenible, Sectors Productius, Comerç i Treball, per la qual es modifica la resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4483


Data del document
:   12-06-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * estat d'emergència
    * legislació
    * dia festiu
    * epidèmia
    * malaltia infecciosa

RESOLUCIÓ de 12 de juny de 2020, del conseller d'Economia Sostenible, Sectors Productius, Comerç i Treball, per la qual es modifica la resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020. [2020/4483]  
Mitjançant Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020.  
Posteriorment, amb data 19 de febrer de 2020 i a instàncies de diverses Entitats Locals, es va modificar la resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, publicant-se en el Diari Oficial de la Generalitat Valenciana núm. 8750 de 27 de febrer.  
Posteriorment, i com a conseqüència de la crisi provocada per la pandèmia de la Covid 19 i la declaració de l'estat d'alarma pel RD 463/2020, i a instàncies de diverses entitats locals, amb data de 27 de maig de 2020 es va modificar de nou la resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual es va aprovar el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, publicant-se en el Diari oficial de la Generalitat València número 8.823, de 29 de maig.  
No obstant això, la situació d'estat d'alarma per a la gestió de la situació de crisi sanitària ocasionada per la Covid-19, declarada mitjançant el Reial decret 463/2020, de 14 de març, que limita els desplaçaments dels ciutadans i prohibeix les revetles i festes populars impedeixen que es puguen organitzar els actes de celebració de les festivitats inicialment fixades per molts municipis i així ho han comunicat les Entitats locals a les quals es refereix la present resolució.  
En aquesta situació excepcional resulta difícil predir en quin moment serà possible gaudir-les, donades les successives pròrrogues de l'estat d'alarma.  
En virtut de la normativa vigent en la matèria, correspon a l'Autoritat Laboral competent, a proposta del Ple de l'Ajuntament corresponent, la determinació dels dies que tenen el caràcter de festes locals en el municipi corresponent.  
L'article 37.2 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, estableix que:«Les festes laborals, que tindran caràcter retribuït i no recuperable, no podran excedir de catorze a l'any, de les quals dos seran locals.  
  
«Les comunitats autònomes, dins del límit anual dels catorze dies festius, podran assenyalar aquelles festes que per tradició els siguen pròpies, substituint per a això les d'àmbit nacional que es determinen reglamentàriament i, en tot cas, les que es traslladen a dilluns.»  
Per la seua part l'art. 46 del Reial decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial decret 1561/1995, de 21 de setembre, sobre jornades especials de treball ve a assenyalar el següent:  
«Seran també inhàbils per al treball retribuïts i no recuperables, fins a dos dies de cada any natural amb caràcter de festes locals que per tradició li siguen pròpies en cada municipi, determinant-se per l'autoritat laboral competent -a proposta del Ple de l'Ajuntament corresponent- i publicant-se en el butlletí oficial de la comunitat autònoma, i en el seu cas, en el Butlletí Oficial de la Província».  
A aquest efecte, diverses corporacions locals han efectuat les corresponents propostes a l'autoritat laboral.  
  
Vista la normativa aplicable en la matèria sobre regulació de jornada de treball, jornades especials i descansos, així com l'altra de pertinent aplicació, resolc:  
  
Primer  
Modificar l'annex de la Resolució de 19 de desembre de 2019, del conseller d'Economia Sostenible, Sectors Productius, Comerç i Treball, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana, per a l'any 2020, establint les festes locals corresponents a les següents entitats locals en les següents dates:  
  
Alberic, substitueix el 6 i el 20 d'abril pel 27 de novembre i el 7 de desembre  
Alacant, manté com a festiu el 22 de juny, deixant sense efecte el 3 de setembre  
Bolbaite, substitueix el 21 d'abril i el 22 d'abril pel 4 de desembre i el 7 de desembre  
Càlig, substitueix el 20 d'abril pel 7 de setembre  
Catral, substitueix el 12 de juny pel 7 de desembre  
Cullera, substitueix el 20 d'abril i el 24 d'abril pel 8 d'octubre i el 7 de desembre  
Onil, substitueix el 23 d'abril pel 7 de desembre  
Ontinyent, substitueix el 24 d'agost pel 7 de desembre  
Senija, substitueix el 4 de maig i el 5 de maig pel 5 d'octubre i el 6 d'octubre  
Toro El, proposa el 17 d'agost i el 7 de desembre  
Xert, substitueix el 20 d'abril pel 7 de desembre  
  
Segon  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14, 44 i 46 de la Llei 29/1998, Reguladora de la Jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant la conselleria d'Economia Sostenible, Sectors Productius, Comerç i Treball en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
c) En el cas que el recurrent siga una Administració Local, de conformitat amb el que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la seua notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en la seua executivitat, ni interromp els terminis de cara a la seua fermesa, per no ser substitutiu del règim de recursos en via administrativa.  
  
València, 12 de juny de 2020.- El conseller d'Economia Sostenible, Sectors Productius, Comerç i Treball: Rafael Climent González.